  Туспуктэм: vk.com (Лариса Буранова) Наталия Сильвестрова Ижкарысь Быдӟым Атыкай оже бырем эмчиослы сӥзем синпелетэз тупатъялозы. Со сярысь Кун Думаын Удмуртилэсь депутат Лариса Буранова «ВКонтакте» мерлыко вотэсысь бамаз ивортӥз. Синпелет Халтурин нимо урамын ожгар госпиталь возын интыяське. Ужъёсты кык люкетэн радъялозы. Нырысетӥ люкетын синпелетэз, бордысьтыз табличкаез сюзялозы, гожтэмзэ выльдозы, синпелет инъетэ выль плитка вӧлдозы. Ужъёсты 2023-тӥ арын 28-тӥ гудырикошконозь, ожгар эмчиослэн нуналозяы, быдэстозы. Кыкетӥ люкетсэ вуоно арын кутскозы. Тубатъёсты тупатозы но синпелет котырысь интыез умоятозы. Тодэ вайытом, Каракулино ёросын Быдӟым Атыкай ож вакытысь бомбардировщиклэсь люкетъёссэ шедьтӥзы. Бырем ожмаськисьёслы сӥзем синпелет пуктозы. Тегъёс: синпелет эмчиос БыдӟымАтыкайож тупатъянужъёс Ижкар Удмуртия  